<classify> MAMLAKA ya hali ya hewa nchini imetoa tahadhari kwa kaya 48,000 zinazoishi katika maeneo hatarishi kuwa zipo katika hatari ya kupata madhara makubwa kutokana na mvua kubwa zinazotarajiwa kunyesha mwezi huu.Kutokana na tishio hilo, inakadiriwa kuwa serikali inahitaji kiasi cha faranga trilioni 1.4 kuhamisha kaya hizo kwenda maeneo salama. Mamlaka ya Nyumba Rwanda RHA imeeleza kukosa rasilimali za kuzipatia makazi kaya hizo kutokana na gharama inayotakiwa kuwa kubwa. Inaelezwa utabiri wa hali ya hewa wa Machi mpaka Mei mwaka huu unaonesha kutakuwa na mvua kubwa kwa baadhi ya majimbo ya Magharibi, Kaskazini na Kusini mwa nchi hiyo, hivyo kusababisha majanga mbalimbali.Mkurugenzi Mkuu wa RHA, Eric Serubibi, alisema kuna zaidi ya kaya 48,000 zinazoishi katika mazingira hatarishi nchini humo na kati yao kaya 13,000 zikiishi jijini Kigali. Serubibi alieleza kuhamisha kaya moja kutoka maeneo hayo kwenda maeneo salama yenye nyumba, barabara, maji, nishati na miundombinu stahili unatakiwa kuwa na faranga milioni 30. RHA imeanza kutekeleza mipango ya pamoja Kigali na wadau mbalimbali kuwaondoa watu kutoka maeneo hatarishi ya Rebero, Jali, Kimisagara na maeneo mengine ya Kigali.  <topic>: KITAIFA 